钦定古今图书集成/历象汇编/庶征典/第153卷 > 《宋史》 > 魏
## 钦定古今图书集成/历象汇编/庶征典/第153卷 > 《宋史》 > 魏

明帝时谣。

按《晋书五行志》：“魏明帝太和中，京师歌《兜铃》，曹子其。”

唱曰：“其奈汝曹何！”此诗妖也。其后曹爽见诛，曹氏遂
废。景初初，童谣曰：“阿公阿公驾马车，不意阿公东
渡河，阿公来还当奈何！”及宣帝辽东归至白屋，当还
镇长安，会帝疾笃，急召之，乃乘追锋车东渡河，终如
童谣之言。景初元年，有司奏帝为烈祖，与太祖、高祖
并为不毁之庙，从之。案宗庙之制，祖宗之号，皆身没
名成，乃正其礼。故虽功赫天壤，德迈前王，未有豫定
之典。此盖言之不从，失之甚者也。后二年宫车晏驾，
于是统微政逸。

### 齐王时谣

按《晋书五行志》：齐王嘉平中，有谣曰：“白马素羁西南
驰，其谁乘者朱虎骑。”朱虎者，楚王小字也。王凌、令狐
愚闻此谣，谋立彪，事发，凌等伏诛，彪赐死。魏齐王
嘉平初，东郡有讹言云：“白马河出妖马，夜过官牧边
鸣呼，众马皆应。明日见其迹大如斛，行数里还入河。”
楚王彪本对白马，兖州刺史令狐愚以彪有智勇，及
闻此言，遂与王凌谋共立之。事泄，凌愚被诛，彪赐死。
此言不从之罚也。《诗》云：“人之讹言，宁莫之惩。”

魏时起“安世殿”，武帝后居之。“安世”，武帝字也。